als_Latn dik_Latn sag_Latn
Si ta përmirësoni funksionin e trurit tuaj?
Truri është një superkompjuter njerëzor me mundësi të panumërta. Pikërisht për shkak të trurit njerëzit dallohen nga të gjitha shtazët tjera.
Krahas besimit të zakonshëm që inteligjenca është fenomen gjenetik, hulumtimet tregojnë që kjo nuk është e vërtetë. Truri është organ që vazhdimisht zhvillohet dhe gjithmonë punon progresivisht. Edhe truri si çdo muskul, nëse ushtrohet rregullisht, çdokush do të mund ta zhvillojë inteligjencën e vet në një nivel të dukshëm. Ja disa mënyra se si ta përmirësoni funksionin e trurit tuaj.
Ushtroni rregullisht
Ashtu sikur plakemi, lindja e qelizave të reja të trurit bëhet më e ngadalshme dhe indi i trurit zvogëlohet. Megjithatë, ushtrimi i rregullt mund ta zvogëlojë këtë. Hulumtimet tregojnë që ushtrimet e rregullta, sidomos ushtrimet kardiovaskulare mund ta zmadhojnë qarkullimin e gjakut në tru, gjë që ndihmon në bartjen e oksigjenit të nevojshëm për qelizat trurore.
Meditoni
Me stilin e shpejtë të jetës i cili shpesh përfshin kaos mes punës, shtëpisë, fëmijëve dhe familjes, mbetet pak kohë për relaksimin e mendjes. Mendja juaj gjithmonë është e preokupuar me mendime dhe brenga të ndryshme, të cilat ndikojnë mbi aftësinë e të menduarit. Meditimi është njëra prej mënyrave më të vjetra për ripërtrirjen e mendjes suaj dhe për përmirësimin e funksioneve kognitive. Meditimi përfshin ushtrime të qeta të lidhura me frymëmarrjen ku mendja juaj lirohet nga të gjitha mendimet dhe aktivitetet. Nuk është për tu befasuar që njerëzit e kompanive më të mëdha ofrojnë orë meditimi për të punësuarit e tyre.
Hani peshk
Nëse nuk hani peshk rregullisht, atëherë do të ishte ide e mirë ta përfshini atë në menynë tuaj, së paku dy herë në javë. Nëse jeni veganë ose peshku nuk ju pëleqn, mund të përdorni vaj peshku. Një hulumtim i zbatuar me adoleshentë në Suedi tregon që ngrënia e peshkut e zmadhon inteligjencën verbale për më shumë se 10%.
Ushtrime të trurit
Edhe truri, si pjesët tjera të trupit, ka nevojë për ushtrime të rregullta për të qenë i shëndoshë dhe në formë të mirë. Ushtrimet për forcimin e trurit mund ta nxisin atë ti përmirësojë të gjitha funksionet. Fjalëkryqet dhe lojërat e ngjajshme si Sudoku, problemet matematikore janë një prej mënyrave për përmirësimin e efikasitetit të trurit tuaj.
Eksperimentoni me hobi ose aftësi të re
Një mënyrë e mirë për të aktivizuar trurin është ta largoni nga zona e rehatisë duke provuar aftësi ose hobi të reja si p.sh të mësoni gjuhë të huaj ose të luani në ndonjë instrument etj.
Luani video lojëra
Sa më shumë sfidoni trurin tuaj me lojëra, ai bëhet më i mprehtë. Lojërat mundësojnë të jeni më të vëmendshëm dhe më kreativ, si dhe të mësoni diçka të re. Video lojërat janë mënyrë e shkëlqyer për ta mbajtur trurin tuaj të ri dhe të mprehtë. Shumë hulumtime tregojnë që video lojërat e përmirësojnë aftësinë për të përpunuar informata audiovizuele.
Shmangni stresin
Hulumtimet tregojnë që stresi është njëri prej fajtorëve kryesor që ndikon mbi trurin. Një hulumtim i Universitetit të Kalifornisë thotë që stresi mund të rezultojë me zvogëlim të hipokampusit, pjesë e trurit që është kryesore për memorinë afatgjatë. Për tu përballur me stresin, është e rëndësishme të krijoni ndalues të stresit në jetën tuaj të përditshme. Këto mund të jenë aktivitete të thjeshta si një pauzëe 5-minutëshe, pirja e çajit në vend të qetë ose një libër.
als_Latn als_Latn als_Latn als_Latn als_Latn dyu_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn